Асноўны артыкул: **Імпічмент Дональда Трампа**
**Палітычны скандал у ЗША з нагоды тэлефоннай размовы паміж прэзідэнтам ЗША Дональдам Трампам і прэзідэнтам Украіны Уладзімірам Зяленскім**, які выліўся ў верасні 2019 года, звязаны з абвінавачваннямі прэзідэнта Трампа ў злоўжыванні сваім становішчам з мэтай атрымання кампрамату супраць асноўнага патэнцыйнага апанэнта на будучых прэзідэнцкіх выбарах 2020 году — прадстаўніка Дэмакратычнай партыі Джо Байдэна, былога віцэ-прэзідэнта ЗША, у абмен на аказанне Украіне фінансавай і ваеннай дапамогі ў барацьбе з паўстанцамі. У амерыканскай прэсе скандал атрымаў назву **«Украінагейт»**.

Як стала вядома, у перыяд з мая па жнівень 2019 года прэзідэнт ЗША Дональд Трамп і яго асабісты адвакат Рудзі Джуліяні аказвалі ціск на новаабранага прэзідэнта Украіны Уладзіміра Зяленскага, спрабуючы пераканаць яго аднавіць расследаванне дзейнасці Хантэра Байдэна — сына Джо Байдэна. 25 ліпеня паміж Трампам і Зяленскім адбылася тэлефонная размова, падчас якога Трамп асабіста папрасіў Зяленскага пасадзейнічаць расследаванню карупцыйных сувязей сям’і Байдэнаў і перадаць атрыманыя вынікі яго прадстаўнікам.

Пра ціск на ўкраінскія ўлады стала вядома дзякуючы рапарту інфарматара — ананімнага супрацоўніка разведвальнай супольнасці ЗША, які атрымаў доступ да гэтай інфармацыі. Белы дом паспрабаваў утаіць гэты факт ад Кангрэса, хоць па дзейсным заканадаўстве рапарт вынікала накіраваць на разгляд у камітэты па разведцы Палаты прадстаўнікоў і Сената.

Даведаўшыся, што Белы дом спрабуе схаваць ад Кангрэса рапарт інфарматара, спікер Палаты прадстаўнікоў Нэнсі Пэлосі 24 верасня ініцыявала расследаванне, якое папярэднічае аб’яве імпічменту Трампу.

31 кастрычніка Палата прадстаўнікоў Кангрэсу ЗША прыняла рэзалюцыю аб афіцыйным пачатку працэдуры імпічменту прэзідэнта Трампа.

15 лістапада ў час публічных слуханняў у рамках працэдуры імпічменту Трампа Белы дом апублікаваў мемарандум першай гутаркі прэзідэнта ЗША Дональда Трампа і прэзідэнта Украіны Уладзіміра Зяленскага, які адбыўся ў красавіку пасля перамогі апошняга на выбарах.

Зноскі
------

1. 1 2  Trump pressed Ukrainian leader to investigate Biden's son, according to people familiar with the matter **(нявызн.)**. *Washington Post*.
2. ↑  Ukrainegate: a guide to the US impeachment inquiry // The Financial Times, November 8, 2019
3. ↑  Отправленная в отставку по требованию Трампа посол выступила в конгрессе
4. ↑  *Volz*. Trump Repeatedly Pressed Ukraine President to Investigate Biden's Son **(нявызн.)**. *Wall Street Journal*.
5. ↑  Barnes.  Trump Pressed Ukraine's Leader on Inquiry Into Biden's Son **(нявызн.)**, *New York Times* (20 верасня 2019).
6. ↑  Lemire.  Trump, in call, urged Ukraine to investigate Biden's son **(нявызн.)** (21 верасня 2019).
7. ↑  Vogel.  Rudy Giuliani Plans Ukraine Trip to Push for Inquiries That Could Help Trump **(нявызн.)**, *New York Times* (9 мая 2019).
8. ↑  Bowden.  Timeline: The Trump whistleblower complaint **(нявызн.)**, *The Hill* (21 верасня 2019). Праверана 23 верасня 2019.
9. ↑  House Speaker Nancy Pelosi announces formal impeachment inquiry of Trump, says his actions were a 'betrayal of national security' **(нявызн.)**.  The Washington Post. Праверана 24 верасня 2019.
10. ↑  Палата представителей одобрила процедуру импичмента Трампа
11. ↑  Белый дом обнародовал пересказ первого разговора Трампа и Зеленского
12. ↑  Стенограмма первого телефонного разговора Дональда Трампа и Владимира Зеленского // «Коммерсантъ» от 15.11.2019

Спасылкі
--------

* СМИ: сторонники Трампа пытались сменить руководство «Нафтогаза» // Коммерсантъ, 07.10.2019